Okresná prokuratúra Bratislava V 
Prokofievova 4, 851 01 Bratislava 5

Sp. zn. : 3 Pv 350/13/1105	Bratislava V, 26.5.2015
EEČ : 2-12-142-2015

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Bratislava V
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX V zo dňa 13.3.2014, spisová značka 3 Pv 350/13/1105, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 08.06. 2013 v čase asi o 23.35 hod, v Bratislave na Ľubovnianskej ulici č. 8, bol príslušníkmi Obvodného oddelenia Policajného zboru Petržalka-juh kontrolovaný ml. XXXXX, narodený XXXXX XXXXX v Bratislave, trvale bytom XXXXX ulica č. XXXXX XXXXX, ktorý po poučení podľa § 89 odsek 1 Trestného poriadku vydal 1 ks igelitové vrecúško s obsahom sušenej zelenej rastliny, o ktorej sa vyjadril, že sa jedná o marihuanu, ktorá je jeho pre vlastnú potrebu nakoľko z okolnosti prípadu vzniklo podozrenie, že sa jedná o omamné a psychotropné látky, bol ml. XXXXX obmedzený na osobnej slobode v zmysle § 85 odsek  2 Trestného poriadku dňa 08.06. 2013 v čase o 23.36 hod
Na základe znaleckého posudku, vypracovaného Kriminalistickým a expertíznym ústavom Policajného zboru, odboru prírodovedného skúmania a kriminalistických analýz, pod číslom ČES:PPZ-KEU-BA-EXP-2013/8736, bolo zistené, že predložené plastové vrecko s tlakovým uzáverom obsahovalo rastlinný materiál - sušené konope - marihuanu s hmotnosťou 288 mg, ktorá obsahovala viac ako 10 mg účinnej látky THC, pričom uvedené množstvo marihuany, je považované Kriminalistickým a expertíznym ústavom Policajného zboru za minimálne jednu obvykle jednorazovú dávku drogy.
Rastliny rodu Cannabis (konopa) sú zaradené v zmysle zákona Národnej rady Slovenskej republiky číslo 139/1998 Z. z. o omamných látkach, psychotropných látkach  a prípravkoch v znení neskorších predpisov do I. skupiny omamných látok. Tetrahydrokanabinol (THC) je v zmysle zákona Národnej rady Slovenskej republiky číslo 139/1998 Z. z. o omamných látkach, psychotropných látkach  a prípravkoch v znení neskorších predpisov do I. skupiny omamných látok.

Uznesením prokurátora Okresnej prokuratúry XXXXX V zo dňa 13.3.2014, spisová značka 3 Pv 350/13/1105, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Poverený príslušník PZ, OO PZ Petržalka - juh Okresného riaditeľstva PZ v Bratislave V v konaní vedenom pod sp. zn. ORP-1200/PJ-B5-2013 trestne stíhal obvineného mladistvého XXXXX pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Trestného zákona. 

	Uznesením prokurátora Okresnej prokuratúry pre Bratislavu V sp. zn. 3 Pv 350/13/1105 zo dňa 13.03.2014 bolo trestné stíhanie vedené proti obvinenému mladistvému XXXXX pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Trestného zákona v zmysle § 216 ods. 1 Tr. por. podmienečne zastavené a v zmysle § 216 ods. 2 Tr. por. bola obvinenému určená skúšobná doba v trvaní 12 ( dvanásť ) mesiacov. 

	Uznesenie o podmienečnom zastavení trestného stíhania nadobudlo právoplatnosť dňa 05.04.2014. 

	Obvinený v priebehu skúšobnej doby, ktorá mu bola v rozhodnutí o podmienečnom zastavení trestného stíhania stanovená, viedol riadny život, nebol prejednávaný pre priestupok a nebol ani súdne trestaný a keďže obvinený splnil všetky predpoklady uvedené v ustanovení § 217 ods. 1 Tr. por., rozhodol som tak, ako je uvedené vo výrokovej časti tohto  uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) Právoplatnosťou tohto uznesenia nastávajú účinky zastavenia trestného stíhania podľa § 9 ods. 1 písm. e/ Tr. por.

JUDr. Stanislav Cirman
prokurátor